รัฐบาลไทย-ข่าวทำเนียบรัฐบาล-นายสรพงศ์ ไพฑูรย์พงษ์ รักษาการอธิบดีกรมเจ้าท่า ร่วมลงพื้นที่ตรวจราชการ ติดตามความคืบหน้าโครงการสำคัญเพื่อขับเคลื่อนการพัฒนาโครงข่ายคมนาคมในพื้นที่จังหวัดนครราชสีมา
วันศุกร์ที่ 17 กุมภาพันธ์ 2566
นายสรพงศ์ ไพฑูรย์พงษ์ รักษาการอธิบดีกรมเจ้าท่า ร่วมลงพื้นที่ตรวจราชการ ติดตามความคืบหน้าโครงการสําคัญเพื่อขับเคลื่อนการพัฒนาโครงข่ายคมนาคมในพื้นที่จังหวัดนครราชสีมา
...
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม พร้อมด้วย นายวิเชียร เปมานุกรรักษ์ รองอธิบดีกรมเจ้าท่า ด้านปฏิบัติการ และนายสุรชัย บุรพานนทชัย ผู้อํานวยการสํานักแผนงาน กรมเจ้าท่า ร่วมลงพื้นที่ติดตามความคืบหน้าการพัฒนาโครงข่ายคมนาคมขนส่งที่สําคัญในพื้นที่จังหวัดนครราชสีมา กับรัฐมนตรีว่าการกระทรวงคมนาคม นายศักดิ์สยาม ชิดชอบ พร้อมด้วย นายชยธรรม์ พรหมศร ปลัดกระทรวงคมนาคม นายจิรุตม์ วิศาลจิตร อธิบดีกรมการขนส่งทางบก รักษาราชการแทนรองปลัดกระทรวงคมนาคม และผู้บริหารหน่วยงานในสังกัดกระทรวงฯ โดยมี นายสยาม ศิริมงคล ผู้ว่าราชการจังหวัดนครราชสีมา นายประเวศน์ สุภาชัย รักษาราชการแทนผู้อํานวยการสํานักงานเจ้าท่าภูมิภาคที่ 7 สิบตํารวจโท สิทธิชัย พลไกรสร ผู้อํานวยการสํานักงานเจ้าท่า สาขานครราชสีมา และหัวหน้าหน่วยงานในสังกัดกระทรวงฯ ในพื้นที่ ให้การต้อนรับและร่วมประชุม ณ ห้องประชุม สํานักงานทางหลวงที่ 10 ในวันที่ 17 กุมภาพันธ์ 2566
นายศักดิ์สยาม ชิดชอบ กล่าวว่า จากนโยบายของรัฐบาลที่ให้เร่งพัฒนาระบบการคมนาคมขนส่งในทุกมิติให้ครอบคลุมทั่วถึงทุกพื้นที่ และสามารถเชื่อมโยงการเดินทางได้อย่างไร้รอยต่อ ส่งเสริมการพัฒนาเศรษฐกิจ สังคม และการท่องเที่ยวในภูมิภาค ยกระดับคุณภาพชีวิตของประชาชนให้สามารถเข้าถึงระบบขนส่งสาธารณะได้อย่างทั่วถึงและเท่าเทียม เพื่อให้ประชาชนเดินทางได้อย่างสะดวก รวดเร็ว ปลอดภัย มีคุณภาพชีวิตที่ดี สร้างงาน สร้างรายได้ให้กับประชาชนในพื้นที่ กระทรวงคมนาคมได้เร่งรัดผลักดันการดําเนินโครงการพัฒนาโครงสร้างพื้นฐานด้านคมนาคมอย่างต่อเนื่อง เพื่อเพิ่มขีดความสามารถในการแข่งขันของประเทศ ลดต้นทุนโลจิสติกส์ รวมถึงเป็นการอํานวยความสะดวกในการเดินทางให้แก่ประชาชน ลดมลพิษและแก้ไขปัญหาจราจรติดขัดในพื้นที่เขตเมือง และพัฒนาโครงการด้านคมนาคมในพื้นที่จังหวัดนครราชสีมาให้ครอบคลุมทุกมิติ
ในส่วนของการพัฒนาโครงข่ายคมนาคมขนส่งทางน้ําที่สําคัญ นายสรพงศ์ ไพฑูรย์พงษ์ รักษาการอธิบดีกรมเจ้าท่า รายงานในที่ประชุม ว่าได้กําหนดนโยบายการพัฒนาพื้นที่ภาคตะวันออกเฉียงเหนือ “พัฒนาแหล่งน้ํา สร้างอีสานเขียว ท่องเที่ยวปลอดภัย วิถีใหม่ชุมชน” โดยมอบหมายให้ สํานักงานเจ้าท่าภูมิภาคที่ 7 และสํานักงานเจ้าท่าภูมิภาคสาขา ร่วมกับสํานักงานพัฒนาและบํารุงรักษาทางน้ําที่ 8 เป็นผู้รับผิดชอบดําเนินการ รวมถึงได้ดําเนินโครงการขุดลอกและบํารุงรักษาร่องน้ําภายในประเทศ จังหวัดนครราชสีมา โครงการที่แล้วเสร็จในปี 2565 จํานวน 6 โครงการ ระยะทางการขุดลอกรวม 16.45 กิโลเมตร ได้แก่ โครงการขุดลอกลําทะเมนชัย ตําบลบ้านยาง อําเภอลําทะเมนชัย โครงการขุดลอกลําสะแทด หมู่ที่ 2 ตําบลโนนแดง อําเภอโนนแดง โครงการขุดลอกลําสะแทด หมู่ที่ 5 ตําบลทุ่งสว่าง อําเภอประทาย โครงการขุดลอกลําสะแทด หมู่ที่ 1 ตําบลละหานปลาค้าว อําเภอเมืองยาง โครงการขุดลอกแม่น้ําชี ตําบลแก้งสนามนาง อําเภอแก้งสนามนาง และโครงการขุดลอกลําน้ําแก่ง หมู่ที่ 3, 5 และ 9 ตําบลท่าหลวง อําเภอพิมาย ทั้งนี้ ยังได้ดําเนินโครงการอื่น ๆ เพื่อช่วยเหลือประชาชน ได้แก่ โครงการก่อสร้างเขื่อนป้องกันตลิ่งพังแม่น้ํามูล บ้านหนองรี ตําบลท่าช้าง อําเภอเฉลิมพระเกียรติ โครงการก่อสร้างเขื่อนป้องกันตลิ่งแม่น้ําชี หมู่ที่ 7 บ้านฤทธิ์รักษา ถึงหมู่ที่ 3 บ้านแก่งโก โครงการก่อสร้างก่อสร้างเขื่อนป้องกันตลิ่งในแม่น้ํามูล บ้านม่วง หมู่ที่ 7 ตําบลในเมือง อําเภอพิมาย การจัดทําระบบเข้าถึงการอนุญาตสิ่งล่วงล้ําลําน้ํา การเตรียมความพร้อมด้านความปลอดภัยต้อนรับนักท่องเที่ยว โดยช่วงที่ผ่านมา สํานักงานเจ้าท่าภูมิภาคสาขานครราชสีมาได้ระดมสรรพกําลังบูรณาการร่วมกับองค์การปกครองส่วนท้องถิ่นและจังหวัดนครราชสีมา จังหวัดชัยภูมิ และจังหวัดสุรินทร์ มอบน้ําดื่ม อาหาร และเครื่องอุปโภค รวมทั้งเคลื่อนย้ายประชาชนผู้ได้รับความเดือดร้อนจากอุทกภัยในพื้นที่รับผิดชอบ ระหว่างวันที่ 27 กันยายน - 31 ตุลาคม 2565
ทั้งนี้ เมื่อโครงการก่อสร้างต่าง ๆ ในพื้นที่จังหวัดนครราชสีมาแล้วเสร็จสมบูรณ์ จะทําให้การเชื่อมต่อด้านคมนาคมขนส่งทุกโหมดการเดินทางได้อย่างไร้รอยต่อ เพิ่มประสิทธิภาพโครงข่ายการคมนาคมขนส่งของภาคตะวันออกเฉียงเหนือ สามารถรองรับปริมาณการเดินทางและคมนาคมขนส่งที่เพิ่มสูงขึ้นในอนาคต เชื่อมโยงโครงข่ายคมนาคมขนส่งกับภูมิภาคอื่น ๆ ได้อย่างสะดวก รวดเร็ว ปลอดภัย อีกทั้งยังเป็นการฟื้นฟูเศรษฐกิจ ส่งเสริมการท่องเที่ยว ยกระดับคุณภาพชีวิตของประชาชนนําไปสู่ความมั่นคง มั่งคั่ง ยั่งยืน ต่อไป
ในการนี้ รัฐมนตรีว่าการกระทรวงคมนาคมได้เน้นย้ําให้หน่วยงานในสังกัดกระทรวงคมนาคมต้องมีการบูรณาการการดําเนินงานร่วมกับหน่วยงานราชการที่เกี่ยวข้อง รวมทั้งภาคประชาชนและภาคเอกชน เพื่อให้การดําเนินงานเกิดประสิทธิผลสูงสุด โดยต้องจัดทําแผนการดําเนินงานแปลงนโยบายไปสู่การปฏิบัติ การดําเนินงานต้องคํานึงถึงปัจจัยการอนุรักษ์และฟื้นฟูสิ่งแวดล้อม